OpenLLM-France/wikimedia huggingface dataset:
# Federació Valenciana d'Esquaix

La Federació Valenciana d'Esquaix, o Federació d'Esquaix de la Comunitat Valenciana, és l'entitat destinada a regular, donar llicències, organitzar, formar, promoure, arbitrar, etc. les diferents modalitats incloses a l'esport de l'esquaix dins el territori valencià.
Té la seu a València. El 2010, vint anys després de la seua fundació, comptava amb 150 esportistes federats. Organitza el Campionat Autonòmic d'Esquaix, amb diversos tornejos repartits al llarg de l'any en les diferents categories i convoca la selecció valenciana d'esquaix per a l'Estatal per autonomies. i elabora l'escalafó de jugadors valencians d'esquaix.

## Referències

* ↑ «Entrevista a Victor Herrero, president de la FVE». Arxivat de l'original el 2010-07-30. [Consulta: 2 octubre 2011].
* ↑ http://www.anuariodeldeportevalenciano.com/2010/html/16/01/a41.php Arxivat 2011-10-29 a Wayback Machine.
* ↑ «Presentació del Campionat d'Espanya d'Esquaix 2005». Arxivat de l'original el 2016-03-03. [Consulta: 2 octubre 2011].
* ↑ La Federación Valenciana de Squash y la Española se alían para la detección de talentos
* ↑ «Ranquing absolut» (en castellà). FVE. [Consulta: 15 gener 2012].

## Enllaços externs

* Web oficial
# Herman III de Suàbia

Hermann III († 1 d'abril de 1012) és un conradià duc de Suàbia de 1003 fins a la seva mort el 1012. Era el fill d'Herman II.
El regnat d'Herman en tant que duc fou en realitat controlat pel rei dels Romans, Enric II. En el moment de la seva ascensió, Herman era un adolescent, i Enric no apreciava als conradians. Hermann Ii es va oposar al seu rei el 1002. El control d'Enric sobre el ducat de Suàbia era sempre present fins i tot quan Herman III va morir el 1012. Ja que va morir sense fills, la descendència dels Conradians a Suàbia es va extingir. Enric va escollir a Ernest I per succeir-li. Dos anys més tard Ernest es va casar amb la germana d'Herman, Gisela.
| $_{909}$ | $_{909}$ | $_{911}$ | $_{911}$ | $_{915}$ | $_{915}$ | $_{917}$ | $_{917}$ | $_{926}$ | $_{926}$ | $_{950}$ | $_{950}$ | $_{954}$ | $_{954}$ | $_{973}$ | $_{973}$ | $_{982}$ | $_{982}$ | $_{997}$ | $_{997}$ |
| | Burcard I | Burcard I | — | — | Erchanger | Erchanger | Burcard II | Burcard II | Herman I | Herman I | Ludolf | Ludolf | Burcard III | Burcard III | Otó I | Otó I | Conrad I | Conrad I | |
| $_{997}$ | $_{997}$ | $_{1003}$ | $_{1003}$ | $_{1012}$ | $_{1012}$ | $_{1015}$ | $_{1015}$ | $_{1030}$ | $_{1030}$ | $_{1038}$ | $_{1038}$ | $_{1045}$ | $_{1045}$ | $_{1048}$ | $_{1048}$ | $_{1057}$ | $_{1057}$ | $_{1079}$ | $_{1079}$ |
| | Herman II | Herman II | Herman III | Herman III | Ernest I | Ernest I | Ernest II | Ernest II | Herman IV | Herman IV | Enric III | Enric III | Otó II | Otó II | Otó III | Otó III | Rodolf | Rodolf | |
| $_{1079}$ | $_{1079}$ | $_{1105}$ | $_{1105}$ | $_{1147}$ | $_{1147}$ | $_{1152}$ | $_{1152}$ | $_{1167}$ | $_{1167}$ | $_{1170}$ | $_{1170}$ |
| | Frederic I | Frederic I | Frederic II | Frederic II | Frederic III | Frederic III | Frederic IV | Frederic IV | Frederic V | Frederic V | |
| $_{1170}$ | $_{1170}$ | $_{1191}$ | $_{1191}$ | $_{1196}$ | $_{1196}$ | $_{1208}$ | $_{1208}$ | $_{1212}$ | $_{1212}$ | $_{1216}$ | $_{1216}$ | $_{1235}$ | $_{1235}$ | $_{1254}$ | $_{1254}$ | $_{1268}$ | $_{1268}$ |
| | Frederic VI | Frederic VI | Conrad II | Conrad II | Felip I | Felip I | Otó IV | Otó IV | Frederic VII | Frederic VII | Enric II | Enric II | Conrad IV | Conrad IV | Conrad V | Conrad V | |
| #90cfcf Bucàrdides (blau fosc) — | #afffff Otonians (blau clar) — | #90ee90 Conradians (verd clar) — | #bfcf90 Babenberg (verd fosc) — | #ffff90 Hohenstaufen (groc) |
# Mystus armatus

Mystus armatus és una espècie de peix de la família dels bàgrids i de l'ordre dels siluriformes.

## Morfologia

Els mascles poden assolir els 14,5 cm de longitud total.

## Distribució geogràfica

Es troba a l'Índia, Bangladesh i, probablement també, Myanmar.

## Referències

* ↑ Scopoli J. A. 1777. Introductio ad historiam naturalem, sistens genera lapidum, plantarum et animalium hactenus detecta, caracteribus essentialibus donata, in tribus divisa, subinde ad leges naturae. Prague. Introd. Hist. Nat. . i-x + 1-506.
* ↑ BioLib (anglès)
* 1 2 FishBase (anglès)
* ↑ Talwar, P.K. i A.G. Jhingran 1991. Inland fishes of India and adjacent countries. Vol. 2. A.A. Balkema, Rotterdam.
* ↑ Rahman, A.K.A. 1989. Freshwater fishes of Bangladesh. Zoological Society of Bangladesh. Department of Zoology, University of Dhaka. 364 p.

## Bibliografia

* Burgess, W.E. 1989. An atlas of freshwater and marine catfishes. A preliminary survey of the Siluriformes. T.F.H. Publications, Inc., Neptune City (Nova Jersey, Estats Units). 784 p.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Roberts, T.R. 1994. Systematic revision of Asian bagrid catfishes of the genus Mystus sensu stricto, with a new species from Thailand and Cambodia. Ichthyol. Explor. Freshwat. 5(3):241-256.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# The Sims 3: Ambitions

The Sims 3: Ambitions (Els Sims: Triunfadors, no disponible en català) és la segona expansió del videojoc de simulació de vida The Sims 3. Amb aquesta expansió s'hi afegeixen noves habilitats i professions. Es va anunciar oficialment el 4 de març del 2010, tot i que abans d'aquesta data ja se n'havien difós algunes imatges. Una de les noves característiques que porta aquesta segona expansió és que els jugadors poden controlar el Sim dins de la feina.

## Característiques

* Per primera vegada, es pot controlar les accions del Sim mentre es troba a la feina.
* Les eleccions dins de la feina poden canviar la ciutat i afectar els altres Sims.
* Si es segueix la professió d'arquitectura es pot arribar a modificar l'estructura de la ciutat.
* La feina afectarà directament l'estat d'ànim del Sim, factors del barri i d'altres.
* Es podrà obrir una botiga per vendre-hi escultures i invents creats pel Sim.
* Els Sims hauran de fer la bugada, ja que s'afegeixen les rentadores i assecadores.

## Vegeu també

* The Sims 3
* The Sims 3: World Adventures
* The Sims 3: Late Night
# Clube Desportivo Primeiro de Agosto

El Clube Desportivo Primeiro de Agosto, sovint conegut com a Primeiro de Agosto (o 1º de Agosto), és un club esportiu de Luanda, Angola.
Va ser fundat el 1977. La seva principal secció és la de futbol però també té una secció professional de basquetbol. Els colors del club són el vermell i el negre. El seu primer títol futbolístic fou l'any 1979.
Disputa els seus partits a l'Estádio da Cidadela, amb capacitat per a 60.000 espectadors.

## Palmarès

* Lliga angolesa de futbol:
** 1979, 1980, 1981, 1991, 1992, 1996, 1998, 1999, 2006, 2016, 2017, 2018, 2019
* Copa angolesa de futbol:
** 1984, 1990, 1991, 2006, 2009
* Supercopa angolesa de futbol:
** 1991, 1992, 1997, 1998, 1999, 2000, 2010, 2017

## Jugadors destacats

* Luís Delgado

## Referències

* ↑ «Colors del club». rsssf.com. [Consulta: 16 desembre 2017].
* ↑ «1º de Agosto New National Champions». ANGOP.com, 15-10-2006. Arxivat de l'original el 4 de març 2016. [Consulta: 14 Dec 2014].
* ↑ «Girabola2016: 1º de Agosto virtual champions». ANGOP.com, 30-10-2016. [Consulta: 31 octubre 2016].
* ↑ «1º de Agosto win 11th trophy in Girabola». ANGOP.com, 30-10-2017. [Consulta: 30 octubre 2017]., 2018
* ↑ «Football: Soccer: 1º de Agosto Win Angola Cup». ANGOP.com, 12-11-2006. Arxivat de l'original el 4 de març 2016. [Consulta: 23 novembre 2014].
* ↑ «1º de Agosto win Angola's Cup». ANGOP.com, 11-11-2009. Arxivat de l'original el 7 de març 2016. [Consulta: 23 novembre 2014].
* ↑ «1º de Agosto win football Super Cup». ANGOP.com, 08-02-2010. Arxivat de l'original el 4 de març 2016. [Consulta: 22 novembre 2014].
* ↑ «Football: 1º de Agosto win Super Cup». ANGOP.com, 05-02-2017. Arxivat de l'original el 8 de gener 2019. [Consulta: 5 febrer 2017].
# Joan Borràs

Joan Borràs és el nom dels següents personatges:
* Joan Borràs i Alborch (Barcelona, 3 d'octubre de 1965), polític català.
* Joan Borràs i Basora (Barcelona, 1940), actor de teatre, televisió i cinema
* Joan Borràs Borràs (Bunyola, Mallorca, 1926 - 1983), pintor
* Joan Borràs Casanova (l'Olleria, 1909 - València, 1987), pintor i cartellista
* Joan Borràs i de Palau (Barcelona, 1868-1953), compositor i crític musical
# Atelopus muisca

Atelopus muisca és una espècie d'amfibi que viu a Colòmbia.
Està amenaçada d'extinció per la pèrdua del seu hàbitat natural.

## Referències

* Rueda, J.V., Bolívar, W., Amézquita, A. & Acosta-Galvis, A. 2004. Atelopus muisca. Llista Vermella d'Espècies Amenaçades de la UICN 2006. Consulta: 9 d'abril del 2008.
# Herman Johannes van der Weele

Herman Johannes van der Weele (Middelburg, 13 de gener de 1852 – La Haia, 2 de desembre de 1930) fou un pintor neerlandès de la segona generació de l'Escola de la Haia.
Van der Weele visqué i treballà inicialment a Middelburg, on era inspector especial dels treballs de mar i del port a Zeeland. Quan tenia 20 anys es graduà a la Haia i fou un estudiant de l'Acadèmia d'Art a la Haia. Va ser alumne d'Anton Mauve i Johannes Bosboom.
La influència d'Anton Mauve es pot detectar en les pintures de Van der Weele. Les seves composicions tenen la mateixa simplicitat i les seves eleccions de temes són molt com les de Mauve. Pintava ramats, graners d'ovelles, interiors d'estables, prats amb vaques, boscos amb cavalls, pagesos que llauraven amb un equip de bous, lleteres que atenien vaques, escenes de carrers amb entrenadors, i pedreres de sorra. Van der Weele treballava a Limburg i Drente, però normalment passava els seus estius al voltant de Nunspeet a Veluwe. Van der Weele era un amic de confiança de George Hendrik Breitner, que li dedicà el seu Autoretrat amb Lorgnette a van der Weele.

## Referències

* Sillevis, John and Tabak, Anne, The Hague School Book, Waanders Uitgegevers, Zwolle, 2004.

## Enllaços externs

* Visió de conjunt del seu treball del Museu Nunspeet
# Mystus atrifasciatus

Mystus atrifasciatus és una espècie de peix de la família dels bàgrids i de l'ordre dels siluriformes.

## Morfologia

Els mascles poden assolir els 15 cm de longitud total.

## Distribució geogràfica

Es troba a Àsia: conques dels rius Mekong, Chao Phraya i Meklong.

## Referències

* 1 2 FishBase (anglès)
* ↑ Baird, I.G., V. Inthaphaisy, P. Kisouvannalath, B. Phylavanh i B. Mounsouphom 1999. The fishes of southern Laos. Lao Community Fisheries and Dolphin Protection Project. Ministry of Agriculture and Forestry, Lao PDR.161 p.

## Bibliografia

* Burgess, W.E. 1989. An atlas of freshwater and marine catfishes. A preliminary survey of the Siluriformes. T.F.H. Publications, Inc., Neptune City (Nova Jersey, Estats Units). 784 p.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Rainboth, W.J. 1996. Fishes of the Cambodian Mekong. FAO Species Identification Field Guide for Fishery Purposes. FAO, Roma, Itàlia. 265 p.
* Roberts, T.R. 1994. Systematic revision of Asian bagrid catfishes of the genus Mystus sensu stricto, with a new species from Thailand and Cambodia. Ichthyol. Explor. Freshwat. 5(3):241-256.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Dompos

Els dompos són els membres d'un grup ètnic dels pobles guangs que viuen a Brong-Ahafo, a Ghana. Tot i que la seva llengua pròpia és el dompo, aquesta està en perill d'extinció. Hi ha entre 970 i 1.330 dompos que viuen a Ghana. El seu codi ètnic és NAB59 i el seu ID és 19601.

## Situació geogràfica

El dompo es parla a la zona de Dompofie que està situada al districte de Banda a la regió de Brong-Ahafo. El dompo no apareix al mapa lingüístic de Ghana de l'ethnologue.

## Llengües

Tot i que la seva llengua pròpia i materna és el dompo, els dompos s'estan passant a parlar la llengua Nafaanra, que és la llengua dels seus veïns nafaanres.

## Religió

L'islam és la religió que té més seguidors dompos (48%), seguida per les religions africanes tradicionals (33%) i el cristianisme. Dels cristians, el 40% són catòlics, el 30% són protestants i el 30% pertanyen a esglésies independents. Segons el joshuaproject, el 5% dels dompos cristians segueixen el moviment evangèlic.

## Referències

* 1 2 3 4 «Dompo. A language of Ghana». ethnologue. [Consulta: 13 març 2015].
* 1 2 «Language: Dompo». joshuaproject. [Consulta: 13 març 2015].
* ↑ «Dompo in Ghana. Ethnicity». joshuaproject. [Consulta: 13 març 2015].
* ↑ «Mapa lingüístic de Ghana». ethnologue. [Consulta: 13 març 2015].
# The Sims 2: Night Live

The Sims 2: Night Live és la segona expansió realitzada pel videojoc The Sims 2. Aquesta expansió es basa en el tema de la festa com una expansió semblant als The Sims 1: The Sims: House Party. Va ser publicada el setembre del 2005.

## Vegeu també

* The Sims 2
* The Sims 2: University
* The Sims 2: Open for Business
* The Sims 2: Pets
* The Sims 2: Seasons
* The Sims 2: Bon Voyage
* The Sims 2: Free Time
# Tillamook

Tillamook és una població dels Estats Units a l'estat d'Oregon. Segons el cens del 2006 tenia 4.675 habitants.

## Demografia

Segons el cens del 2000, Tillamook tenia 4.352 habitants, 1.758 habitatges, i 1.105 famílies. La densitat de població era de 1.091,1 habitants per km².
Dels 1.758 habitatges en un 33,3% hi vivien nens de menys de 18 anys, en un 44,7% hi vivien parelles casades, en un 12,5% dones solteres, i en un 37,1% no eren unitats familiars. En el 32,1% dels habitatges hi vivien persones soles el 13,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 3,08.
Per edats la població es repartia de la següent manera: un 29,2% tenia menys de 18 anys, un 9,4% entre 18 i 24, un 28,1% entre 25 i 44, un 19,6% de 45 a 60 i un 13,6% 65 anys o més.
L'edat mediana era de 33 anys. Per cada 100 dones de 18 o més anys hi havia 92,1 homes.
La renda mediana per habitatge era de 29.875$ i la renda mediana per família de 36.351$. Els homes tenien una renda mediana de 28.458$ mentre que les dones 20.801$. La renda per capita de la població era de 15.160$. Aproximadament l'11,8% de les famílies i el 15,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Tillamook». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Tillamook». American Fact Finder. Oficina del Cens dels Estats Units, 12-01-2010.
# Idan Raichel

Idan Raichel és un cantautor i músic israelià. Va néixer a Kfar Saba, Israel, al 12 de setembre del 1997.
Va ser famós a Israel degut al seu projecte musical, conegut com a Idan Raichel's Project, barreja de pop israelià i etíop, ritmes caribenys, jazz, balades, i música electrònica. Abans de ser conegut com a cantant, va col·laborar amb Ivri Lider tocant l'acordió.

## Àlbums

* Idan Raichel's Project
* Mima'amakim
* Idan Raichel's Project (Versió Internacional)

## Enllaços externs

* Pàgina web oficial
# Museu mim

El museu mim és un museu privat de mineralogia i paleontologia a Beirut (Líban), inaugurat l'any 2013. El museu mostra més de 2.200 minerals, que representen 510 espècies diferents de setanta-cinc països, i es considera una de les col·leccions privades de minerals més importants del món. El museu també acull una exposició de fòssils marins i voladors del Líban.
La col·lecció de minerals del museu va ser creada des de l'any 1997 per Salim Eddé, enginyer químic i cofundador de l'empresa informàtica Murex4. L'any 2004, va decidir fer la seva col·lecció accessible al públic i va dissenyar el primer museu d'aquest tipus al Líban. Eddé va presentar la idea al pare René Chamussy, rector de la Universitat de Saint Joseph, qui la va adoptar tot reservant per a la col·lecció 1.300 m$^2$ al soterrani d'un edifici, aleshores en construcció, proper al Museu Nacional de Beirut.
Durant els deu anys següents, Eddé va continuar construint la seva col·lecció, assistit per Jean-Claude Boulliard, conservador de la col·lecció de la Sorbona. La inauguració del museu, construït amb els fons personals del col·leccionista, va tenir lloc finalment l'octubre de 2013.
* Drusa gegant de quars
* Aiguamarina
* Maragda

## Referències

* ↑ «Peter Lyckberg - The MIM Museum opening, Lebanon». [Consulta: 14 setembre 2017].
* ↑ «The world’s most exciting private collection of minerals hides in Beirut – Museeum». Arxivat de l'original el 2 d’abril 2019. [Consulta: 14 setembre 2017].
* ↑ «Salim Eddé, deux passions au service du Liban», 24-10-2017. [Consulta: 13 desembre 2020].
# Sacciolepis

Sacciolepis és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* S. otachyrioides Judz.
# The Scotsman

The Scotsman és un diari escocès editat a Edimburg des de 1817.

## Història

El diari fou fundat el 25 de gener de 1817 per l'advocat William Ritchie i l'editor Charles Maclaren. The Scotsman es comprometé a ser un diari “imparcial, ferm i independent”. Després de l'abolició de l'impost del timbre (impost que gravava qualsevol document escrit) el 1850, el diari es rellançà amb un preu d'1 penic, assolint un tiratge de 6.000 exemplars diaris.
El desembre de 1870, un grup de jugadors de rugbi escocesos va enviar una carta en aquest diari, juntament amb el Bell's Life in London, desafiant als jugadors anglesos a disputar un partit. Els anglesos ho van acceptar, donant peu així a la disputa del primer partit internacional de la història d'aquest esport, que va enfrontar les seleccions d'Escòcia i Anglaterra, a l'Academical Cricket Club de la capital escocesa, Edimburg, el dilluns 27 de març de 1871. Davant de prop de 4.000 espectadors, els escocesos van guanyar per un assaig (realitzat per Angus Buchanan) i un gol (fet per William Cross), davant del solitari assaig aconseguit per Anglaterra (encara no s'havia dissenyat un sistema de punts, de manera que només el gol va pujar al marcador final d'1–0). Posteriorment, Anglaterra es venjaria de la desfeta en un partit disputat al Kennington Oval de Londres l'any següent.
El 1953 el diari fou comprat pel milionari canadenc Roy Thomson, que arribà a formar un gran imperi mediàtic. El 1995 el diari fou de nou comprat pels multimilionaris David i Frederick Barclay per la quantitat de 86 milions de lliures esterlines, traslladant les seves instal·lacions del carrer North Bridge a Edimburg a unes noves instal·lacions a la carretera de Holyrood, a prop d'on posteriorment es construiria l'edifici del Parlament Escocès.
El desembre de 2005, The Scotsman fou adquirit per la quantitat de 160 milions de lliures, pels seus actuals propietaris, Johnson Press, empresa fundada a Escòcia i actualment un dels tres majors editors de diaris locals del Regne Unit.

## Referències

* ↑ «Scottish newspaper see sales slump». BBC News. [Consulta: 21 juliol 2014].
* ↑ «Historical Rugby Milestones 1870s». [Consulta: 13 setembre 2015].
* ↑ «The first international rugby match». [Consulta: 13 setembre 2015].
* ↑ «On this day 1871: First ever rugby international». The Scotsman, 27-03-2015 [Consulta: 13 setembre 2015].
* ↑ «The Scotsman Newspaper». [Consulta: 21 juliol 2014].

## Enllaços externs

* Lloc web oficial
# Cinemateca de Bretanya

La Cinemateca de Bretanya (en francès Cinémathèque de Bretagne, en bretó Gwarez filmoù és una associació de la llei 1901 creada el 1986 a Ploërmel per Mathilde Valverde i André Colleu. Des de 1995, la seva seu es troba a Brest. La seva missió és recollir, preservar, conservar i promoure el patrimoni audiovisual i cinematogràfic de la Bretanya, els bretonsi les bretones. Pionera en la col·lecció d'imatges amateurs, la Cinémathèque de Bretagne s'ha convertit en un dels fons regionals més importants de França. Aquest plantejament original ha contribuït al reconeixement de la imatge amateur com a arxiu, element propi de la memòria col·lectiva.

## Presentació

Algunes xifres del 2022:
* Més de 30.000 pel·lícules admeten inventariades i conservades: pel·lícules (formats super 8, 8 mm, 9,5 mm, 16 mm, 17,5 mm i més rarament 35 mm), vídeos (1 polzada, 1/2 polzada, U'matic, BVU, Betacam i Betacam SP, VHS, SVHS, 8mm, HI 8mm, DV Cam), bandes sonores (com ara 6.25 llises o cintes perforades de tots els formats, associades o no a la pel·lícula).
* Gairebé 1.800 dispositius de cinema: càmeres, projectors, splicers, visors, taules d'edició així com tota la documentació relacionada amb les col·leccions
* Gairebé 2.000 sol·licitants
* Gairebé 8.000 pel·lícules accessibles gratuïtament en línia a al lloc web de la Cinémathèque de Bretagne
La pel·lícula més antiga disponible data de 1910.
Publica un butlletí "Fil à Fil" així com un butlletí electrònic "Entrefil".

## Patrocinadors

La Cinémathèque de Bretagne compta amb el suport de:
* la ciutat de Brest
* el Consell departamental del Finisterre
* La Regió Bretanya
* El Consell departamental del Loira Atlàntic
* Rennes Metròpoli
* el CNC
Totes les produccions subvencionades per la regió de Bretanya, a través del fons d'ajuda a la creació cinematogràfica i audiovisual (FACCA i FALB) es dipositen automàticament a la Cinemateca de Bretanya (sistema semblant al dipòsit legal) .
L'any 2021, la Cinemateca de Bretanya es va beneficiar del suport del Fons de Desenvolupament Regional Europeu (FEDER) per a l'adquisició d'un escàner per a la digitalització de col·leccions de pel·lícules.

## Publicacions

* Jean-Pierre Berthomé, Gaël Naizet, Bretagne et Cinéma, Cinémathèque de Bretagne/éditions Apogée, Octobre 1995, 216 p.
Aquest llibre -publicat amb motiu del centenari de la invenció del cinematògraf- ofereix un catàleg de les 220 pel·lícules rodades a la Bretanya des de 1896 (pêcheurs dans le port de Concarneau) i fins al 1995, així com pel·lícules. inacabats o sense distribuir, i pel·lícules no rodades a la Bretanya però on la història s'hi desenvolupa.

## Referències

* ↑ La cinémathèque de Bretagne sur l'Ouest en Mémoire - avec Vidéo (journal télévisé de France 3 du 4 avril 1995 annonçant l'ouverture de la cinémathèque)
* ↑ POIROT, Serge. «Bretagne. Des trésors de ressources culturelles en ligne». Ouest-France.fr.

## Enllaços externs

* Web oficial